Tailandda yetti kishida koronavirusning biryo‘la ikki xil shtammi aniqlandi, Shimoliy Koreyada COVID-19 hamon qayd etilgani yo‘q. Koronaxabarlar

Jons Hopkins universiteti ma’lumotlariga ko‘ra, dunyoda COVID-19 bilan kasallanganlar soni 187 244 854 kishiga yetdi, shularning 4 038 964 nafari vafot etgan. Virusni yuqtirganlar soni bo‘yicha AQSh (33,8 million), Hindiston (30,8 million), Braziliya (19,1 million), Fransiya (5,8 million) va Rossiya (5,7 million) eng oldinda bormoqda.

 Seuldagi COVID-19 test stansiyasi
Tailandda yetti kishida koronavirusning alfa va delta shtammlaridan iborat “aralash varianti” aniqlandi.
Mamlakat Sog‘liqni saqlash vazirligi Ilmiy-tibbiy tadqiqotlar departamenti rahbari Supxakit Sirila ma’lum qilishicha, COVID-19’ning biryo‘la ikkita shtammi Bangkokdagi yirik qurilish maydonida ishlayotgan yetti ishchida aniqlangan.
Obyektda ishlayotgan 1737 kishining 1327 nafarida koronavirus qayd etilgan. Shularning 23,3 foizi alfa, 73,7 foizi delta shtammiga chalingan.
Bir vaqtning o‘zida ikkita shtamm aniqlangan quruvchilar barqaror ahvolda bo‘lib, ularda “tashvishli simptomlar” kuzatilgani yo‘q. Sirilaning aytishicha, biryo‘la ikkita shtammni yuqtirib olish bemorning simptomlari jiddiyroq bo‘lishini anglatmaydi. “Ammo aralash infeksiya holatlarining ko‘payishi gibridga olib kelishi va oxir-oqibat yangi shtammning paydo bo‘lishiga turtki berishi mumkin, buni esa biz xohlamaymiz”, — dedi mutaxassis.
Departament rahbari qayd etishicha, delta shtammi yaqin orada Tailand hududida alfa shtammni quvib o‘tib, asosiy variantga aylanishi mumkin. Bangkokda bu allaqachon sodir bo‘lgan — u yerda delta shtamm bilan kasallanganlar ulushi 57,1 foizni tashkil etadi.
 Belgiyada koronavirusning biryo‘la ikki shtammi bilan kasallangan ayol vafot etdi
Jahon sog‘liqni saqlash tashkiloti (JSST) Shimoliy Koreyada haligacha COVID-19’ga chalinish bo‘yicha birorta holat qayd etilmaganini ma’lum qildi.
JSSTning haftalik hisobotiga ko‘ra, KXDRda test topshirgan 718 kishidan 127 nafari (ularda simptomlar kuzatilgan) grippga o‘xshash kasallik yoki O‘RVI bilan kasallangan bo‘lib chiqqan. Shu tariqa mamlakatda testdan o‘tgan odamlarning umumiy soni 32 mingdan oshgan.
Seul tahliliy markazi ma’lum qilishicha, Pxenyan JSST tashabbusi doirasidagi 1,7 million doza AstraZeneca vaksinasidan voz kechgan. Xabarlarga ko‘ra, Shimoliy Koreya nojo‘ya ta’sirlardan xavfsirab, taklifni rad etgan.
Ta’kidlanishicha, Shimoliy Koreya JSSTga COVID-19 haqidagi ma’lumotlarni o‘zi taqdim etadi, bu raqamlarni mustaqil tekshirish iloji yo‘q. Pxenyan 2020-yil yanvaridan chegara nazorati bo‘yicha qat’iy choralarni kiritgan.
 Kim Chen In mansabdorlarni koronavirusga qarshi kurashda xatolikka yo‘l qo‘ygani uchun tanqid qildi
JSST ketma-ket to‘rt haftadan buyon dunyoda koronavirus bilan kasallanish darajasi o‘sayotganini qayd etmoqda.
“O‘tgan hafta butun dunyoda COVID-19 holatlari sonining o‘sishi yuz bergan ketma-ket to‘rtinchisi bo‘ldi”, — dedi tashkilot bosh direktori Tedros Gebreyesus.
Shuningdek, koronavirusdan o‘lim holatlari o‘n hafta davomida kamayib kelib, endi ko‘payishni boshlagan.
COVID-19 bilan bog‘liq vaziyatning yomonlashuvi virusning delta shtammi tarqalishi bilan bog‘lanmoqda.
 JSST: dunyoda COVID-19 bilan kasallanish darajasi barqarorlashdi
Shuningdek: